श्री नकवी ने कहा कि ‘हुनर हाट’ एक ही जगह पर देश भर के दस्तकारों, शिल्पकारों के नायाब हस्तनिर्मित स्वदेशी सामान के प्रदर्शन एवं बिक्री और विभिन्न राज्यों के लजीज़ पकवानों के स्वाद का एक विश्वसनीय एवं लोकप्रिय ब्रांड बन गया है। ‘हुनर हाट’ ने ‘मेक इन इंडिया’, ‘स्टैंड अप इंडिया’ और ‘स्टार्ट अप इंडिया’ के संकल्प को साकार करने में महत्वपूर्ण भूमिका निभायी है। मात्र एक साल की अल्प अवधि में इस कार्यक्रम से एक लाख 18 हजार से ज्यादा कारीगर, दस्तकार, शिल्पकार एवं उनसे जुड़े लोगों को रोजगार के अवसर प्राप्त हुये हैं। सरकार का लक्ष्य ‘हुनर हाट’ के जरिये 2019 तक लगभग पांच लाख लोगों को रोजगार के मौके उपलब्ध कराना है।